TTA ออกหุ้นกู้ 2 พันลบ. ระดมทุนชำระคืนหุ้นกู้เดิม เปิดจอง 13-16 ก.ค.นี้
TTA ออกหุ้นกู้ 2 พันลบ. อายุ 3 ปี ดอกเบี้ย 4.25% ขายนักลงทุนทั่วไป-ผู้ลงทุนสถาบัน เปิดจอง 13-16 ก.ค.นี้ ทั้งนี้ บริษัทจะนำเงินที่ได้จากการเสนอขายหุ้นกู้ครั้งนี้ไปชำระคืนหุ้นกู้เดิมที่ครบกำหนด
9 ก.ค. 2558

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัทได้ยื่นแบบแสดงรายการเสนอขายหุ้นกู้ มูลค่าไม่เกิน 2,000 ล้านบาท อายุ 3 ปี ครบกำหนดไถ่ถอนปี พ.ศ. 2561 อัตราดอกเบี้ยคงที่ร้อยละ 4.25 ต่อปี
โดยเสนอขายให้แก่นักลงทุนทั่วไป และ/หรือ ผู้ลงทุนสถาบัน เปิดจองซื้อหุ้นกู้ในวันที่ 13-16 ก.ค. 58 ผ่านธนาคารไทยพาณิชย์ซึ่งเป็นผู้จัดการการจัดจำหน่ายหุ้นกู้ ทั้งนี้บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ไปชำระคืนหุ้นกู้เดิมที่ครบกำหนด
สำหรับอันดับความน่าเชื่อถือของหุ้นกู้ที่ระดับ “BBB” จากบริษัท ทริสเรทติ้ง จำกัด เมื่อวันที่ 10 มิ.ย. 58 